b'\n_START_ARTICLE_\nElli-Kaija K\xc3\xb6ng\xc3\xa4s\n_START_PARAGRAPH_\nElli-Kaija K\xc3\xb6ng\xc3\xa4s (11. tammikuuta 1932 Tervola \xe2\x80\x93 1. marraskuuta 1982 Ville de Qu\xc3\xa9bec, Kanada) oli suomalainen antropologi ja matemaattisen antropologian uranuurtaja._NEWLINE_K\xc3\xb6ng\xc3\xa4s syntyi Tervolan Korpelan kyl\xc3\xa4ss\xc3\xa4 Kalevan tilalla. \xc3\x84iti Liinu (Eveliina) o.s. Alatossava, is\xc3\xa4 Matti Teodor K\xc3\xb6ng\xc3\xa4s. K\xc3\xb6ng\xc3\xa4s oli 12-p\xc3\xa4isen sisarussarjan kymmenes. H\xc3\xa4n aloitti koulutiens\xc3\xa4 1939 Korpelan koulussa opettajanaan Laina Rintala. Vuonna 1943 K\xc3\xb6ng\xc3\xa4s p\xc3\xa4\xc3\xa4si Kemin Tytt\xc3\xb6lyseoon suoraan toiselle luokalle ja suoritti koko lyseon oppim\xc3\xa4\xc3\xa4r\xc3\xa4n nopeutetusti viidess\xc3\xa4 vuodessa. Ylioppilaaksi tulonsa j\xc3\xa4lkeen aloitti suomen kielen opinnot Helsingin yliopistossa. H\xc3\xa4n toimi suomen kielen opettajana Tornion Lyseossa. H\xc3\xa4n teki kentt\xc3\xa4ty\xc3\xb6t\xc3\xa4 Salomonsaarilla Malaitan lau-heimon parissa 1966\xe2\x80\x931968. K\xc3\xb6ng\xc3\xa4s-Maranda suoritti tohtorinopintonsa ja jatkotutkimuksensa Yhdysvalloissa. H\xc3\xa4n hoiti professuuria kahdessa kanadalaisessa yliopistossa, British Columbian ja Lavalin yliopistossa._NEWLINE_The American Folklore Society on perustanut K\xc3\xb6nk\xc3\xa4\xc3\xa4n mukaan nimetyn muistopalkinnon._NEWLINE_K\xc3\xb6ng\xc3\xa4s opiskeli kansanrunoudentutkimusta Helsingin yliopistossa ja jatkoi opintojaan Asla-stipendin turvin Yhdysvalloissa Bloomingtonissa Indianan yliopistossa. My\xc3\xb6hemmin h\xc3\xa4n opiskeli Ranskassa Coll\xc3\xa8ge de Francessa, jossa h\xc3\xa4nen opettajanaan oli Claude L\xc3\xa9vi-Strauss. H\xc3\xa4n avioitui kanadalaisen antropologin Pierre Marandan kanssa, ja he perehtyiv\xc3\xa4t Salomonsaarilla melanesialaiseen lau-heimoon._NEWLINE_K\xc3\xb6ng\xc3\xa4ksell\xc3\xa4 on kaksi lasta Erik Maranda sek\xc3\xa4 Nicolas Maranda, joka on etnorockmuusikko._NEWLINE_K\xc3\xb6ng\xc3\xa4s on haudattu Tervolaan.'